stanford-oval/wikipedia huggingface dataset:
Hikikomori
Hoito

Hikikomorien hoitoon on kaksi yleistä näkökantaa. Ensimmäisen mukaan hikikomori-tila on käyttäytymishäiriö tai psyykkinen sairaus. Hikikomorin katsotaan tällöin tarvitsevan sairaalaseurantaa ja terapiaa. Toisen näkökannan mukaan ongelma on sosiaalinen eikä psykologinen. Tällöin hikikomori pyritään siirtämään kotioloista yhteisömäiseen elinympäristöön ja häntä rohkaistaan palaamaan välittömiin sosiaalisiin yhteyksiin pidemmällä paranemisvaiheessa olevien hikikomorien kanssa. Tämä lähestymistapa näyttää hikikomorille konkreettisesti, että tämä ei ole yksin ongelmansa kanssa.
Suhde japanilaiseen kulttuuriin

Hikikomori-ongelma on hyvin sidonnainen Japanin kulttuuriin. Kotona asutaan pitkään, ja vanhemmilta voi saada taloudellista tukea myös aikuisiällä. Poikkeavaa käytöstä hävetään ja peitellään. Köyhissä perheissä eristäytyminen ei pääse kehittymään alkuvaiheita pidemmälle, koska jos lapsi keskeyttää koulunkäynnin, hänet painostetaan töihin.
Monissa länsimaissa nuoria aletaan rohkaista ja painostaa itsenäistymiseen jo melko aikaisin, eivätkä he yleensä voi jäädä vanhempiensa elätiksi. Myös japanilainen suhtautuminen eristäytymiseen sallii sen edistymisen. Länsimaissa vanhemmat yrittäisivät puhua nuorelle, ja pakottaa hänet ulos huoneesta ja kotoa, ja mahdollisesti järjestää hänelle hoitoa. Japanissa perhe voi sopeutua hikikomorin vaatimuksiin niinkin pitkälle, että jos nuori valtaa keittiön eristäytymisalueekseen, vanhemmat alkavat valmistaa ruokaa retkeilyvälineillä ja saattavat lopulta rakentaa uuden keittiön.
Japanissa on tavallista, että eristäytyneelle tuodaan ruoka ovelle. Muussa tapauksessa hikikomori voi esimerkiksi käydä hakemassa ruokaa jääkaapista muiden nukkuessa. Jos hikikomori asuu omassa asunnossaan, hän käy hakemassa ruokansa todennäköisimmin ympäri vuorokauden auki olevasta kaupasta yöaikaan, kun ihmisiä on vähiten liikkeellä.
Ilmiön vastineet Japanin ulkopuolella

Vaikka hikikomorit ovatkin nimenomaan japanilainen ilmiö, on myös muualla samantyyppisiä yhteiskunnan normeja rikkovia ryhmiä. Lähinnä vastaavia tapauksia on havaittavissa Etelä-Koreassa, Taiwanissa ja Hongkongissa, joissa on samanlaiset vaativat, suorituspaineita aiheuttavat koulutusjärjestelmät.
Hikikomorien oireet eivät ole ainutlaatuisia Japanille tai sen koulutusjärjestelmälle, vaan sopivat hyvin yhteen kliinisen masennuksen kuvauksen kanssa. Masennus voi vaikuttaa sosiaalisuuteen, jos henkilö alkaa uskoa, etteivät muut halua hänen seuraansa. Länsimaissakin koulukiusaaminen ja sosiaalinen paine voivat johtaa masennukseen ja eristäytymiseen, mutta täydellinen eristäytyminen on poikkeuksellista.
Suomessa hikikomori-ilmiötä tutkittiin haastatteluin, jotka vuonna 2013 julkaistiin kirjana Komerot – kadotettujen nuorten tarinoita. Suomessa puhutaan usein "syrjäytyneistä nuorista" tai sanaleikillisesti hikikomero eli hikky.
Aiheesta muualla

Turunen, Jari: Hikikomorit – näkymättömät nuoret Lääkärilehti. 13.9.2021. Viitattu 16.11.2023.
Reenpää, Anni: Suomessa on vähemmistö, joka elää eristyksissä neljän seinän sisällä – mutta vain harva tietää ”hikikomorien” olemassaolosta Kotiliesi. 13.10.2020. Viitattu 16.11.2023.
Kremer, William & Hammond, Claudia: Hikikomori: Why are so many Japanese men refusing to leave their rooms? BBC News. 5.7.2013. Viitattu 16.11.2023. (englanniksi)
Alaspää

Alaspää on seuraavien suomalaisten henkilöiden sukunimi:
Anne-Mari Alaspää (s. 1989), näyttelijä
Arto Alaspää (s. 1946), muusikko, ÄKT:n toiminnanjohtaja
Tino Alaspää (s. 2003), pesäpalloilija.
Alaspää esiintyy myös paikannimenä:
Alaspää, kylä Salon ja Raaseporin rajalla
Alaspää, kylä Vetelissä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Edward C. Dickinson

Edward C. Dickinson on brittiläinen lintutieteilijä.
Dickinson on toimittanut erään modernin lintutieteen perusteoksista, The Howard and Moore Complete Checklist of the Birds of the World, kolmannen ja korjatun painoksen vuonna 2003 (Christopher Helm, Lontoo, 1040 sivua).
Dickinson on kirjoittanut useita lintukirjoja ja tieteellisiä artikkeleita.
Teoksia

Birds of South-East Asia, yhdessä Ben F. Kingin kanssa (1975)
A Field Guide to the Birds of South East Asia (Collins Pocket Guide), yhdessä Ben F. Kingin ja Martin Woodcockin kanssa (1982)
A Guide to the Birds of Philippines, yhdessä Robert Kennedyn, Pedro C. Gonzalesin, Hector Mirandan ja T. Fisherin kanssa; Oxford University Press. (2000)
Stigmatisaatio

Nuori Padre Pio stigmatan kanssa.
Stigmatisaatio (m.kreik. στíγμα, kreik. στíγμα --> häpeä‚ merkki, stigma, lat. stigma --> polttomerkki) tarkoittaa väitettyjä yliluonnollisella tavalla henkilöön ilmestyviä Jeesuksen kärsimyksen haavoja eli stigmoja. Haavat tulevat esimerkiksi jalkoihin ja käsiin, paikkoihin joihin ristin naulat kuviteltiin lyödyn. Lisäksi haavoja saattaa tulla kylkeen kohtaan, johon roomalainen sotilas haavoitti Kristusta, selkään ruoskaniskuja muistuttavina ruhjeina tai otsaan orjantappurakruunun merkiksi. Haavat saattavat ilmestyä lähinnä symbolisina merkkeinä iholle tai verta vuotavina ja syvinä haavoina, jotka tuottavat kipua. Joillakin väitetyillä stigmatisaation uhreilla on ollut kaikki merkit, joillakin vain osa.
The Catholic Encyclopedian mukaan ennen 1200-lukua ei tunneta yhtään stigmaatikkoa. Ensimmäinen muistiin kirjattu stigmatisaatiotapaus on vuodelta 1222 Englannista, haavat ilmestyivät Stephen Langton -nimiselle miehelle. Kaksi vuotta myöhemmin, vuonna 1224 Franciscus Assisilaisen kerrottiin kärsivän stigmoista pari vuotta ennen kuolemaansa. Hänen stigmatisaatiotaan juhlistettiin ennen 17. syyskuuta. 1300-luvulla eläneen pyhän Katariina Sienalaisen kerrotaan kantaneen stigmataa, mutta kun hän nöyryydestä pyysi niiden tulevan näkymättömiksi, hänen rukouksensa kuultiin. Suuremman osan kaikista stigmaatikoista, ehkä yli 80 prosenttia, väitetään olevan naisia. Moni raportoitu stigmaatikko on kuulunut johonkin sääntökuntaan.
Selitykset

Stigmat esiintyvät tyypillisesti katolilaisilla alueilla, protestanttien keskuudessa ne ovat erittäin harvinaisia. Tätä on pidetty merkkinä ilmiön valheellisesta luonteesta, stigmojen syntyä pidetäänkin tavallisesti joko psykosomaattisena oireiluna tai tahallisena itsensä vahingoittamisena.
Paavi Johannes Paavali II:n äskettäin pyhimykseksi julistaman Padre Pion väitetään kärsineen stigmoista vuosikymmeniä. Uskonnollisissa piireissä herää kuitenkin aika ajoin keskustelua ilmiön luonteesta: katolisen kirkon historiassa tunnetaan monia tapauksia, joissa merkittävät kirkon henkilöt ovat haavoittaneet itseään vakuutellakseen uskollisuuttaan.
Epäilijät liittävät stigmat myös nk. Münchhausenin oireyhtymään, jota sairastavat kokevat usein sairaalloista tarvetta saada huomiota ja huolenpitoa tekeytymällä sairaiksi tai jopa vahingoittamalla itseään.
Huomattavia stigmatisoituja henkilöitä

Muun muassa seuraavien henkilöiden uskotaan olleen stigmaatikkoja:
Pyhä Paavali (n. 3–64)
Pyhä Franciscus Assisilainen (1181-1226);
Pyhä Lutgarde (1182-1246);
Pyhä Margaret Cortonalainen (1247-97);
Pyhä Gertrud Suuri (1256-1302);
Pyhä Montefalcon Clare (1268-1308);
Autuas Folignon Angela (d. 1309);
Pyhä Katariina Sienalainen (1347-80);
Pyhä Lidwine (1380-1433);
Pyhä Frances Roomalainen (1384-1440);
Pyhä Colette (1380-1447);
Pyhä Cassian Rita (1386-1456);
Autuas Mantuan Osanna (1499-1505);
Pyhä Katariina Genoalainen (1447-1510),;
Autuas Baptista Varani (1458-1524);
Autuas Narnin Lucy (1476-1547);
Autuas Racconigin Katariina (1486-1547);
Pyhä Jumalan Johannes (1495-1550);
Pyhä Catherine de' Ricci (1522-89);
Pyhä Mary Magdalene de' Pazzi (1566-1607);
Autuas Marie de l'Incarnation (1566-1618);
Autuas Jeesuksen Mary Anne (1557-1620);
Autuas Sezze Carlo (d. 1670);
Pyhä Marguerite-Marie Alacoque (1647-90);
Pyhä Veronica Giuliani (1600-1727);
Pyhä Mary Frances (1715-91);
Pyhä Padre Pio (1887-1968)
Aiheesta muualla

Kuvia tai muita tiedostoja aiheesta Stigmatisaatio Wikimedia Commonsissa
Lizard

| Lizard King Crimson |
| --- | --- | --- |

Studioalbumin tiedot
 Äänitetty : 1970
 Julkaistu: 11. joulukuuta 1970
 Tuottaja(t): King Crimson
 Tyylilaji: Progressiivinen rock fuusiojazz
 Kesto: 42.35
 Levy-yhtiö: Island Records
King Crimsonin muut julkaisut
| In the Wake of Poseidon 1970 | Lizard 1970 | Islands 1971 |
Lizard on King Crimsonin kolmas studioalbumi. Se julkaistiin samana vuonna kuin edellinen In the Wake of Poseidon eli 1970. Albumi on ainoa, jolla basisti Gordon Haskell ja rumpali Andy McCulloch ovat yhtyeen virallisia jäseniä. Yes-yhtyeen laulaja Jon Anderson laulaa alkuperäisen vinyylin kakkospuolen täyttävän kappaleen "Lizard" alkuosassa Prince Rupert Awakes.
Kappaleet

Kaikki kappaleet säveltänyt Robert Fripp ja sanoittanut Peter Sinfield.
Cirkus – 6:28
"Entry of the Chameleons"
Indoor Games – 5:41
Happy Family – 4:16
Lady of the Dancing Water – 2:44
Lizard – 23:15
"Prince Rupert Awakes" – 4:36
"Bolero - The Peacock's Tale" – 6:39
"The Battle of the Glass Tears" – 10:58
"Dawn Song"
"Last Skirmish"
"Prince Rupert's Lament"
"Big Top" – 1:13
Kokoonpano

Robert Fripp - kitara, mellotron, koskettimet & koneet
Mel Collins - huilu & saksofoni
Gordon Haskell - basso & laulu
Andy McCulloch - rummut
Peter Sinfield - sanat & kuvat
Robin Miller - oboe & englannintorvi
Mark Charig - kornetti
Nick Evans - pasuuna
Keith Tippet - piano & sähköpiano
Jon Anderson (Yes) - laulu "Prince Rupert Awakes"-kappaleessa
Robert Garcia

Robert Garcia on seuraavien henkilöiden nimi:
Robert Garcia (1933–2017), yhdysvaltlaainen (newyorkilainen) demokraattipoliitikko
Robert Garcia (s. 1977), yhdysvaltalainen (kalifornialainen) demokraattipoliitikko
Robert Garcia (s. 1975), yhdysvaltalainen nyrkkeilijä
Robert Garcia (s. 1996), yhdysvaltalainen baseballpelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robert Garcia”, voi hakea sivunnimihaulla, laajalla sivunnimihaulla tai tekstihaulla.
Hartwall Original Long Drink

| Hartwall Original Long Drink |
| --- | --- |
 Hartwall Original Long Drink.
Tyyppi:  lonkero
Alkoholiprosentti:  2,6–7,5 % (yleensä 5,5 %)
Valmistaja:  Hartwall
Alkuperä:   Suomi
Valmistus aloitettu:  1952
Maku:  greippi, verigreippi, sitruuna, appelsiini, karpalo, lime, mustaherukka, ananas
Infobox OKNimi-testi OK: 
Tölkin aiempi ulkoasu.
Orange, appelsiinin makuinen lonkero
Hartwall Original Long Drink (tyyliteltynä oriGINal) on Hartwallin valmistama lonkero, ollen samalla myös ensimmäinen kaupallisesti myyty kyseistä juomatyyppiä edustava tuote.
Hartwall valmisti lonkeroa ensimmäisen kerran vuonna 1952, kun Oy Alko Ab tilasi heiltä Gin Long Drinkiä ja Brandy Long Drinkiä. Juoma valmistetaan edelleen alkuperäisen reseptin mukaan suomalaisesta ginistä, vedestä ja greipistä. Gini valmistetaan varta vasten Hartwall Original Long Drink -juomaa varten, ja kaikki siihen käytettävät raaka-aineet valitaan käsin, jotta voidaan varmistaa paras mahdollinen laatu. Juoman alkoholipitoisuus on 5,5 tilavuusprosenttia, mutta siitä on olemassa myös miedompi 2,6 prosentin versio, vahvempi 7,5 prosentin strong-versio sekä kokonaan alkoholiton versio.
Historia

Hartwall Original Long Drink kehitettiin alun perin vuoden 1952 Helsingin kesäolympialaisia varten. Juomaa oli tarkoitus valmistaa vain olympialaisten ajan, mutta valmistusta päätettiin jatkaa sen saatua suosiota suomalaisten keskuudessa. Samalla Suomeen syntyi uusi long drink ­-juomakategoria, joka pian muuntautui kansan suussa lonkeroksi. Makuja oli alkujaan kaksi: ginistä ja greippilimonadista valmistettu Gin Long Drink sekä brandystä ja pommacista valmistettu Brandy Long Drink. Brandylonkeron valmistus lopetettiin 1970-luvulla, mutta juoma tuli uudelleen myyntiin Laitilan Wirvoitusjuomatehtaan valmistamana vuonna 2009.
2000- ja 2010-luvuilla perinteisen greippilonkeron rinnalle on kehitetty useita uusia makuvariantteja: karpalo, limetti, mustaherukka, sitruuna, ananas, mango, passionhedelmä ja appelsiini. Näistä limelonkero on votkapohjainen, muut variantit ovat perinteisen lonkeron tapaan ginipohjaisia. Hartwall Original Long Drink oli vuosina 2010–2017 litramäärässä Alkon myydyin tuotemerkki.
Vienti

Original Long Drink on toinen Hartwallin tärkeimmistä vientituotteista. Lonkeroa on viety Viroon 1990-luvulta lähtien, mutta vuonna 2015 juomaa alettiin viedä myös Ruotsiin, Alankomaihin ja Belgiaan. Vuonna 2016 juoman myynti aloitettiin Aasiassa, ja vuoteen 2018 mennessä sitä vietiin Hongkongiin, Japaniin, Kiinaan, Taiwaniin ja Thaimaahan. Näiden lisäksi lonkeroa myydään Espanjassa, Ghanassa, Isossa-Britanniassa, Israelissa ja Latviassa.
Makuvariantit > 2,6 %

Original (2,6 %)
Makuvariantit > 4,5 %

Gin & Lime White Label (4,5 %, lanseerattu 2020)
Gin & Ginger White Label (4,5 %, lanseerattu 2020)
Gin & Mango (4,5 %, lanseerattu 2023)
Makuvariantit > 5,5 %

Grapefruit (5,5 %, lanseerattu 1952)
Red Grapefruit (5,5 % verigreippi)
Cranberry eli karpalo (5,5 %, lanseerattu 2008)
Vodka-lime (5,5 %, lanseerattu 2013)
Cassis eli mustaherukka (5,5 %, lanseerattu 2015)
Orange eli appelsiini (5,5 %, lanseerattu 2019)
Gin & Pineapple eli ananas (5,5 %, lanseerattu 2023)
Gin & Lemonade (5,5 %, kevät 2024)
Pink Raspberry eli vadelma (5,5 %, kevät 2025)
Makuvariantit > 7,5 %

Strong (7,5 %, vahvempi greippi)
Strong Cranberry (7,5 %, vahvempi karpalo)
Brandy & Pommac (7,5 %, vahvempi pommac)
Makuvariantit > Markkinoilta poistuneita tuotteita

Gin & Blueberry (5,5 %, lanseerattu 2023)
Gin & Lemon (5,5 %)
Brandy (poistui alun perin 1970-luvulla, ollut tämän jälkeen satunnaisesti lyhyitä aikoja myynnissä)
Gin Tonic (5,5 %)
Cranberry eli karpalo (2,6 %)
Vodka-lime (2,6 %)
Muut tuotteet > Hartwall Cool Long Drink

Hartwall Cool Long Drink on osittain ginipohjaan ja osittain käymisteitse valmistettu long drink -juoma, joka lanseerattiin vuonna 2018. Juoman alkoholipitoisuus on 4,7 tilavuusprosenttia. Juoman makuvariantteja ovat greippi ja karpalo, ja ne ovat vähemmän makeita kuin Original Long Drinkit.
Muut tuotteet > Hartwall Original Cool Grape

Hartwall Original Cool Grape oli kokonaan käymisteitse valmistettu 4,7 prosentin vahvuinen lonkero, joten sen myyminen ruokakaupoissa ennen vuoden 2018 alkoholilain muutosta oli mahdollista. Juomaa sai sekä greipin että karpalon makuisena. Juomasta oli lyhyen aikaa myynnissä myös sitruunan, mustaherukan ja lime-mintun makuiset versiot. Ulkomailla Cool Grapea on saatavana 5,5-prosenttisena, kuitenkin käymisteitse valmistettuna.
Muut tuotteet > Hartwall Original Long Shot

Hartwall Original Long Shot on ginipohjainen ja greipinmakuinen pidennetty shotti, jonka Hartwall toi myyntiin Alkoihin ja ravintoloihin keväällä 2020. Juoman alkoholipitoisuus on 15,5 tilavuusprosenttia, ja lonkerosta poiketen siinä ei myöskään ole hiilihappoa. Lonkeron tapaan Long Shot on niin ikään valmistettu perinteitä kunnioittaen käsinvalituista raaka-aineista.
Aiheesta muualla

Hartwall Original Long Drinkin viralliset kotisivut (Arkistoitu – Internet Archive)
Hartwall Original Long Drink Hartwallin kotisivuilla
Hartwall Cool Long Drink (Arkistoitu – Internet Archive)
Love for Sale (kappale)

”Love for Sale” on Cole Porterin kirjoittama musiikkikappale vuodelta 1930. Sen esitti ensimmäisen kerran Kathryn Crawford Broadway-musikaalissa The New Yorkers.
Musikaalin alkuperäisversion huippukohdassa Crawfordin esittämä valkoinen prostituoitu lauloi kappaletta kolmen ystävättärensä kanssa New Yorkissa sijaitsevan Reuben's Restaurantin edessä. Yleisö piti kohtausta moraalisesti arveluttavana, ja myöhemmin kirjoittajat päätyivät vaihtamaan kohtauksen ja laulajan toiseksi. Uudessa versiossa musta laulajatar Elizabeth Welch lauloi samaa laulua Harlemin Cotton Clubin edessä.
Kun kappaleen soittaminen radiossa kiellettiin Yhdysvalloissa uskaliaiden sanojen takia, sen suosio ei suinkaan loppunut, vaan levyjä ostava yleisö kiinnostui kappaleesta vieläkin enemmän. Porter itse piti kappaletta yhtenä suosikeistaan, ja oli itse asiassa mielissään siitä, ettei sanoja voitu soittaa radiossa. Kohua herättävän tekstin johdosta kappaletta esitettiinkin usein instrumentaalina. Kappaleesta on tullut myös osa jazzmuusikoiden vakituista repertuaaria; sen ovat levyttäneet muun muassa Dinah Washington, Cannonball Adderley, Ahmad Jamal ja Miles Davis.
Sävellys

Laulu seuraa ajan popmusiikille tyypillistä AABA-rakennetta, mutta 64 tahdin mittaisena perinteisen 32 tahdin sijaan. Porter kirjoitti loppuun vielä kahdeksan tahdin mittaisen koodan, mutta se jätetään yleensä pois kappaletta esitettäessä. Harmonia vaihtelee jatkuvasti duurin ja mollin välillä. Porter käytti tällaista sävellajin vaihtelua muissakin kappaleissa, kuten "Night and Day" ja "Begin the Beguine", ja kutsui itse näitä sävellyksiä "juutalaisiksi kappaleiksi". Porteria lukuun ottamatta useimmat aikakauden suosituimmista lauluntekijöistä, kuten Richard Rodgers, George Gershwin, Irving Berlin ja Jerome Kern, olivat juutalaisia.
Fall Guys: Ultimate Knockout

| Fall Guys: Ultimate Knockout |
| --- | --- |

Kehittäjä:  Mediatonic
Julkaisija:  Devolver Digital
Jakelija:  Epic Games Store, PlayStation Store, Steam
Pelimoottori:  Unity
Julkaistu:  4. elokuuta 2020
Lajityyppi:  battle royale
Pelimuoto:  moninpeli ja yksinpeli
Ikäluokitus:  PEGI: 3
Alusta:  Microsoft Windows (Epic Games Store, ennen Steam), Nintendo Switch, PlayStation 4, PlayStation 5, Xbox One, Xbox Series X/S
Jakelumuoto:  digitaalinen lataus
Virallinen sivusto
Lisää peliartikkeleitaVideopelien teemasivulla
Infobox OK : 
Fall Guys: Ultimate Knockout (lyhyemmin Fall Guys) on vuonna 2020 julkaistu battle royale -tyyppinen videopeli. Peli julkaistiin Microsoft Windowsille ja PlayStation 4:lle elokuussa 2020. Peli tarjottiin ilmaisena PlayStation Plus -jäsenille elokuun ajan "kuukauden pelinä".
Peli nousi heti julkaisunsa jälkeen Twitchin katsotuimmaksi peliksi ohittaen muun muassa Fortniten. Peli oli myynyt 26. elokuuta 2020 Steamissä yli 7 miljoonaa kappaletta, ja siitä on tullut kaikkien aikojen eniten ladattu kuukausittainen PlayStation Plus -peli.
Peli muuttui ilmaiseksi 21. kesäkuuta 2022 ja se julkaistiin Xbox Series X/S:lle, Xbox Onelle, Nintendo Switchille ja PlayStation 5:lle. Samalla pelin jakelu Steamissa loppui ja se siirtyi Epic Games Storeen. Ennen muutosta pelin ladanneet voivat kuitenkin edelleen pelata Steamin kautta.
Suomalaiset Jukio Kallio ja Daniel Hagström ovat tehneet pelin musiikin.
Pelaaminen

Pelissä 40 verkkopelaajaa kisaa erilaisissa minipeleissä.. Jokaiselta kierrokselta putoaa pelaajia. Viimeisin minipeleistä selviytynyt voittaa.
Pelin voittaja saa kruunun ja "kudoja", joilla voi ostaa pelin digitaalisesta kaupasta eleitä, värejä ja asusteita, joilla voi muokata pelihahmon ulkonäköä.
Pelaaminen > Minipelit

Minipelien teemoina ovat kilpajuoksu, selviytyminen, metsästys, logiikka, tiimipeli sekä finaali. Kilpajuoksussa pelaaja yrittää selvittää tiensä mahdollisimman nopeasti maaliin, ja kisaa hankaloittamassa vastassa ovat muun muassa propellit, pyörivät laatat, liikkuvat kumipaalut ja liikettä hidastava lima. Selviytymisessä pelaajan tulee selvitä kierroksen loppuun muun muassa pyörivän propellin ja liikkuvien seinien yrittäessä tiputtaa pelaajaa alas. Metsästyksessä pelaajan pitää viedä toisen pelaajan häntä hännänryöstössä tai hypätä mahdollisimman monen renkaan läpi voittaakseen. Logiikassa pelaaja pelaa muistipeliä. Logiikkapelejä on toistaiseksi vain kaksi kappaletta. Tiimipelissä pelaajat muodostavat kolme tiimiä ja pelaavat yhdessä esimerkiksi hännänryöstöä, kuulan työntöä maaliin tai jalkapalloa. Finaalissa yksi pelaaja voi voittaa, peleinä on kruunun nappaaminen esteradan tai sokkelon jälkeen, hännänryöstö tai jokin selvitymispeli.
Pelaaminen > Kaudet

| Kausi | Kesto | Lisänimi | Kuvaus |
| --- | --- | --- | --- |
| Season 1 | 8. elokuuta 2020 – 7. lokakuuta 2020 | ei lisänimeä | Alkuperäinen kausi. |
| Season 2 | 8. lokakuuta 2020 – 14. lokakuuta 2020 | Medieval Knockout | Keskiaikateema, 5 uutta minipeliä ja uusia kostuumeja, sekä mahdollisuus muuttaa kutsumanimiä ja niiden bannereita. |
| Season 3 | 15. joulukuuta 2020 – 21. maaliskuuta 2021 | Winter Knockout | Talviteema, 8 uutta minipeliä, uusia kostuumeja, ja uusia pelimuotoja Main Show’n rinnalle |
| Season 4 | 22. maaliskuuta 2021 – 20. heinäkuuta 2021 | Fall Guys 4041 | Tulevaisuusteeman ja retrotyylin sekoitus, 9 uutta minipeliä, uusia kostuumeja, Squads-pelimuotoja, kruununsirpaleet, päivittäishaasteet, ja kausipassin kokemustason tasokaton nosto 40:stä 50:een |
| Season 5 | 20. heinäkuuta 2021 – 29. marraskuuta 2021 | Jungle Adventure | Sademetsäteema, 7 uutta minipeliä, Duos- ja Trios-pelimuodot, ja uusia kostuumeja |
| Season 6 | 30 . marraskuuta 2021 – jatkuu edelleen | Party Spectacular | Juhla- ja sirkusteema, 5 uutta minipeliä ja uusia kostuumeja, kyky muodostaa yhteys Epic Games -käyttäjätiliin, alustojen välinen eteneminen PS4:n ja Steamin välille, kyky käyttää mukautettuja nimiä PC-versiolla |
Starless and Bible Black

| Starless and Bible Black King Crimson |
| --- | --- | --- |

Studioalbumin tiedot
 Äänitetty : 1973–1974
 Julkaistu: 29. maaliskuuta 1974
 Tuottaja(t): King Crimson
 Tyylilaji: progressiivinen rock kokeellinen rock vapaa improvisaatio
 Kesto: 46.41
 Levy-yhtiö: Island Records
King Crimsonin muut julkaisut
| Larks' Tongues in Aspic 1973 | Starless and Bible Black 1974 | Red 1974 |
Starless and Bible Black on brittiläisen King Crimson -yhtyeen albumi vuodelta 1974.
Kappaleet

Kaikki kappaleet sanoittanut Richard Palmer-James
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävellys | Kesto |  |  |  |  |  |  |
| 1. | The Great Deceiver | Robert Fripp, John Wetton | 4.02 |  |  |  |  |  |  |
| 2. | Lament | Fripp, Wetton | 4.00 |  |  |  |  |  |  |
| 3. | We'll Let You Know (instrumentaali)  | David Cross, Fripp, Wetton, William Bruford | 3.46 |  |  |  |  |  |  |
| 4. | The Night Watch | Fripp, Wetton | 4.37 |  |  |  |  |  |  |
| 5. | Trio (instrumentaali)  | Cross, Fripp, Wetton, Bruford | 5.41 |  |  |  |  |  |  |
| 6. | The Mincer | Cross, Fripp, Wetton, Bruford | 4.10 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Writers | Kesto |  |  |  |  |  |  |
| 7. | Starless and Bible Black (instrumentaali)  | Cross, Fripp, Wetton, Bruford | 9.11 |  |  |  |  |  |  |
| 8. | Fracture (instrumentaali)  | Fripp | 11.14 |  |  |  |  |  |  |
| Vuoden 2011 bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 9. | The Law of Maximum Distress, Part 1 | 6.42 |  |  |  |  |  |  |  |
| 10. | Improv: The Mincer | 4.22 |  |  |  |  |  |  |  |
| 11. | The Law of Maximum Distress, Part 2 | 2.28 |  |  |  |  |  |  |  |
| 12. | Dr. Diamond (Live)  | 4.00 |  |  |  |  |  |  |  |
| 13. | Guts on My Side (Live)  | 4.31 |  |  |  |  |  |  |  |
Kokoonpano

Robert Fripp – kitara, mellotron
John Wetton – bassokitara, laulu
Bill Bruford – lyömäsoittimet
David Cross – viulu, alttoviulu, kosketinsoittimet
Käännös suomeksi
Requiescat in pace

R.I.P. hautakivessä
Requiescat in pace, tai monikossa requiescant in pace, on latinankielinen lentävä lause, joka tarkoittaa suomeksi ”levätköön [hän] rauhassa”.
Ilmaisun lähtökohtana on Raamatun psalmi 4:9, ”in pace simul requiescam et dormiam” (suom. ”Rauhassa menen levolle ja nukahdan”). Lausetta tai sen lyhennettä (RIP tai R.I.P.) käytetään usein hautakivissä viimeisenä toivotuksena vainajalle. Se esiintyy myös katolisessa rukoushetkessä kuolleiden puolesta luettavassa rukouksessa: ”
Requiem aeternam dona ei (eis), Domine,
et lux perpetua luceat ei (eis).
Requiescat (-ant) in pace.
Amen.”